ועדת החוקה, חוק ומשפט, כנסת 25, פרוטוקול מספר 74, 2023-05-08 00:00

יצחק פינדרוס: בוקר טוב, אני פותח את ישיבת ועדת החוקה חוק ומשפט

יצחק פינדרוס:  היום י"ז באייר התשפ"ג, 8 במאי 2023 למניינם

יצחק פינדרוס:  אנחנו מתחילים בדיון בהצעת חוק המרכז לגביית קנסות, אגרות והוצאות, גבייה ממשלתית, מתוך הצעת חוק ההתייעלות הכלכלית

גלעד קריב: אדוני בוקר טוב, האם אפשר בבקשה לפני הדיון הצהרות פתיחה כנהוג בוועדה?     

יצחק פינדרוס: ידבר כבודו

גלעד קריב: בוודאי גם חבריי ירצו

גלעד קריב:      אדוני, אני כמובן אקצר, אבל דומני שאי-אפשר לפתוח ישיבה של ועדת החוקה מבלי לדבר על הדם ששוטף את רחובות ישראל

גלעד קריב:  אנחנו נמצאים בעיצומו של גל אלימות רצחני

גלעד קריב:  ידענו גלי אלימות רצחניים בעבר, אבל פה באמת מדובר גם בהיקף וגם במגמה שצריכה להטריד ולהחריד כל אחד מאיתנו

גלעד קריב:  הפגיעה היא בראש ובראשונה בעיקר באזרחים ובאזרחיות הערבים במדינת ישראל, אבל לא רק

גלעד קריב:      למרות שטוב להותיר נושא כזה שלא למחלוקת בין קואליציה לאופוזיציה, אי-אפשר להתעלם מהעובדה שהשר לביטחון לאומי מקרין תחושה שהנושא לא מעניין אותו

גלעד קריב:  מי שעוקב אחרי ההתבטאויות של האיש - - -     

טלי גוטליב: השר

טלי גוטליב:  השר

טלי גוטליב:  הוא לא איש

גלעד קריב: הוא איש

טלי גוטליב: של השר

טלי גוטליב:  בואו ניתן כבוד - - -     

יצחק פינדרוס: טלי

יצחק פינדרוס:  טלי

גלעד קריב: אומנם בפרקי אבות כתוב "במקום שאין אנשים השתדל להיות איש", אבל מדובר באיש ובשר כושל

גלעד קריב:  באיש גזען, לאומן ובשר כושל שלא מתאים לתפקידו

גלעד קריב:       ואני שב ואומר שמי שעוקב אחרי סדר העדיפויות של האיש ושותפיו, וקל לעשות את זה, רואים על מה הוא מדבר, רואים על מה הוא מתראיין, רואים מה הם הנושאים שבהם הוא עוסק בתקשורת, רואים את המקומות שבהם הוא מבקר, רואים את הישיבות שהוא מכנס והוא מדבר עליהן ברשתות החברתיות

גלעד קריב:  האיש פשוט לא מתעניין בגל הרציחות הנורא שעובר על החברה הישראלית

גלעד קריב:  לא מתעניין, וגם אם היה מתעניין, ספק אם יש לו את הכישורים לטפל בדברים

גלעד קריב:      נמצא לצדי מי שהוביל יחד עם השר בר-לב את המאבק המאוד מאוד קשה באלימות בחברה הערבית, הוכיח יחד עם השר בר-לב כיצד צעד אחר צעד ניתן גם לשנות את המגמה הקשה הזאת, וכרגע אנחנו נמצאים ממש בצניחה, במדרון מאוד מאוד תלול, שבסופו של דבר יגיע לפתח הבתים של כולנו

גלעד קריב: ואני קורא לראש ממשלת ישראל: לא לעסוק בחנפנות לשר המורד, אלא לפטר אותו, כי זו המחויבות של ראש הממשלה כלפי הביטחון האישי שלנו ושל ילדינו

גלעד קריב:  תודה

יצחק פינדרוס: תודה רבה

טלי גוטליב: קודם כול, בוקר טוב, אני מדברת לעם ישראל שצופה בוועדת החוקה

טלי גוטליב:  הינה קיבלתם הצצה מה זאת פוליטיקה

טלי גוטליב:  אנחנו נמצאים בוועדת החוקה, אנחנו צריכים לדון היום בחוק ההסדרים, בחלק מאוד מאוד קטן, במה שקורה בסמכויות המרכז לגביית קנסות, ומה שאתם רואים פה זה חבר כנסת ממפלגת העבודה, שמנצל את הבמה שיש לו ואת העובדה - - -     

גלעד קריב: את לא מכירה את נוהל הוועדה של הצהרות פתיחה?     

טלי גוטליב: אל תפריע לי, אדוני

גלעד קריב: תפסיקי לצעוק

טלי גוטליב: אל תפריע לי, עם כל הכבוד לך

טלי גוטליב:  מה שאתם רואים פה, מה שעם ישראל - - -     

גלעד קריב: תפסיקי לצעוק

גלעד קריב:  כבר שמענו אותך אתמול בטוויטר, על "כנפיים של קרמבו"

טלי גוטליב: נכון

טלי גוטליב:  מה שאתם רואים פה זאת דוגמה לפוליטיקה במלוא כיעורה

טלי גוטליב:  במקום לדון עניינית, אתם רואים שקריב מנצל במה לפגוע בשר מכהן ולומר את כל הרעל שלו

גלעד קריב: שר מכהן

גלעד קריב:  שר כושל שמחרים הצבעות בכנסת

טלי גוטליב: אני מבקשת להעיר לו, כדי שאני אוכל לסיים את דבריי

טלי גוטליב:  התאפקתי כששמעתי את הרפש שיוצא לך מהפה

גלעד קריב: תצייצי

גלעד קריב:  תצייצי אולי על "כנפיים של קרמבו", על הדוחות הכספיים

טלי גוטליב: בטח שאני אצייץ

טלי גוטליב:  בטח שאני אצייץ כשליהי לפיד משקרת שקרים בוטים

גלעד קריב: גם לקרוא דוחות כספיים את לא - - -     

טלי גוטליב: יש לי ילדה נכה, נראה לך שהייתי מאפשרת פגיעה ב"כנפיים של קרמבו"

טלי גוטליב:  תפסיק כבר

טלי גוטליב:  אני בשונה ממך לא רק בפוזיציה

גלעד קריב: אולי במקום לצייץ, תלכי ותלמדי את העובדות

גלעד קריב:  אני דיברתי עם שר הרווחה אתמול

יצחק פינדרוס: אדוני, לא להפריע

טלי גוטליב: תודה

טלי גוטליב:  מה שאני רוצה להבהיר לעם ישראל ממה שאתם רואים פה, שוב, זאת דוגמה ניצחת לעובדה שהאופוזיציה תמיד תהיה עסוקה בניסיון למוטט קואליציה

טלי גוטליב:  זאת כל השיטה, זאת כל התורה על רגל אחת

טלי גוטליב:  זאת תורה בעייתית מאוד, אבל זה המצב

טלי גוטליב:      ובאשר לאלימות בחברה הערבית, שמעתי שהייתה תוכנית למיגור ולהפחתה באלימות בחברה הערבית, ואני אומרת לכם מכאן: כל זמן שהחברה הערבית לא תשתף פעולה עם היחידות החוקרות, לא תספק סיפור על  מי לא משלם פרוטקשן, מי גובה פרוטקשן - - -     

גלעד קריב: גם בעזרתכם - - -     

טלי גוטליב: שקט

טלי גוטליב:  לא תספק לנו מידע, לא תשתף פעולה עם היחידות החוקרות, לא ניתן לפענח פשעים

טלי גוטליב:  הדרך היחידה, יש לי חדשות בשבילך, ובטח לבר-לב ובטח לסגלוביץ' – הדרך היחידה - - -     

גלעד קריב: פי שניים נרצחים

גלעד קריב:  פי שניים נרצחים בהשוואה לשנה שעברה

גלעד קריב:  על מה את מדברת?     

טלי גוטליב: הדרך היחידה למגר את הפשיעה בחברה הערבית - - -     

גלעד קריב: הצעקות שלך לא מרשימות אף אחד

טלי גוטליב: קשה לך לקבל שבחברה הערבית יש אלימות בלתי נתפסת, שהיא נגזרת של מנטליות הזויה שצריך לשנות מהשורש

יצחק פינדרוס: לא להפריע לה

טלי גוטליב: מה שאני רוצה להבהיר פה, גם לחברה הערבית - - -     

גלעד קריב: המנטליות היחידה שצריכה להטריד זאת המנטליות שלך

יצחק פינדרוס: חבר הכנסת גלעד קריב, אני מבקש לא להפריע לה, כמו - - -     

טלי גוטליב: החברה הערבית צריכה להבין, דבר אחד, שכדי לעזור לה, גם היא צריכה לעזור לעצמה ולשתף פעולה עם המשטרה, ודבר שני, אני מבהירה כאן שהדרך היחידה להתמודד עם פשיעה כשאין שיתוף פעולה מצד האזרחים באוכלוסייה הערבית זו שיטת המצלמות "האח הגדול" כמו שיש כאן בירושלים

טלי גוטליב:  זה רישות מצלמות בכל הערים כדי לפענח פשעים, כי אם אין שיתוף פעולה, זאת תהיה הדרך היחידה

טלי גוטליב:  והדבר הנוסף בעיניי שחשוב מאין כמוהו, פלוגות מג"ב וניידות שיטור בערים כאלמנט של הרתעה

טלי גוטליב:  חד וחלק זה מה שצריך לעשות, ולכן בחוק התקציב יש עלייה דרמטית בתקציב המשטרה כדי לחזק את ההון האנושי, זה הכול

יצחק פינדרוס: תודה רבה

יצחק פינדרוס:  חבר הכנסת יואב סגלוביץ'

יואב סגלוביץ': בוקר טוב

יואב סגלוביץ':  73 נרצחים בחברה הערבית עד עכשיו לעומת 27 בשנה הקודמת

יואב סגלוביץ':  הנתון היחיד שהשתנה מהשנה הקודמת לשנה הזאת הוא שיש ממשלה חדשה בישראל

טלי גוטליב: לא

טלי גוטליב:  זה שהאוכלוסייה הערבית שעסוקה ברצח מצפצפת על הוראות החוק - -     

יצחק פינדרוס: חברת הכנסת גוטליב

יצחק פינדרוס:  חברת הכנסת גוטליב

טלי גוטליב: - - בברבריות ובאלימות

טלי גוטליב:  מצפצפים על הוראות החוק

טלי גוטליב:  אני לא מוכנה לקחת אחריות על מי שרוצח ברחוב, וזה ומשפחת חרירי ועוד משפחה

גלעד קריב: אז תתפטרי מהכנסת, אם את לא מוכנה לקחת אחריות על המצב

טלי גוטליב: לך טפל במשפחת חרירי

גלעד קריב: תתפטרי

יצחק פינדרוס: חברת הכנסת טלי גוטליב

טלי גוטליב: לך, לך

טלי גוטליב:  לך טפל במשפחת חרירי

גלעד קריב: תתפטרי את לא מתביישת? גזענית

גלעד קריב:  צייצנית בשקל

טלי גוטליב: טפל במשפחת הפשע חרירי

גלעד קריב: טפלו אתם, אתם הממשלה

גלעד קריב:  קשקשנים

יצחק פינדרוס: חברת הכנסת טלי גוטליב

טלי גוטליב: נראה אותך מדבר איתם ברחובות

גלעד קריב: קשקשנים

גלעד קריב:  קשקשנית

יצחק פינדרוס: חברת הכנסת טלי גוטליב

גלעד קריב: צייצנית, וקשקשנית וגזענית

יצחק פינדרוס: חבר הכנסת גלעד קריב

טלי גוטליב: צייצנית

יצחק פינדרוס: לא

יצחק פינדרוס:  זה לא בסדר

טלי גוטליב: מותר לי להגיד צייצנית וקשקשנית?      

יצחק פינדרוס: לא

יצחק פינדרוס:  גם אני עצרתי אותו

טלי גוטליב: זה הסגנון של קריב ממפלגת העבודה, מפלגה בגסיסה

גלעד קריב: שמענו

יצחק פינדרוס: חברת הכנסת טלי גוטליב

יצחק פינדרוס:  זהו

גלעד קריב: גם לקרוא דוחות כספיים לא יודעת

יצחק פינדרוס: לתת ליואב סגלוביץ' לסיים, אף אחד לא מפריע לו

טלי גוטליב: כן, כל מונופול הידע אצלך

יצחק פינדרוס: אף אחד לא מפריע לחבר הכנסת יואב סגלוביץ'

יואב סגלוביץ': 73 נרצחים בחברה הערבית נכון להיום לעומת 27 בשנה הקודמת

יואב סגלוביץ':  הדבר היחיד שהשתנה זה ממשלה חדשה שבאה לישראל עם אמירה שהיא תטפל בביטחון האישי ובמשילות

יואב סגלוביץ':  התרסקות טוטלית ולא סתם

יואב סגלוביץ':       אתמול הייתה ישיבת ממשלה, הנושא הזה בכלל לא היה על סדר-היום

יואב סגלוביץ':  הנושא הזה לא היה אתמול על סדר-היום

יואב סגלוביץ':  מעבר לזה שזה לא היה הנושא על סדר היום, ראש הממשלה לא החליט, כמו שהחליטו בממשלה הקודמת, שזה אחריות של הממשלה

יואב סגלוביץ':      בממשלה הקודמת ראש הממשלה היה בראש צוות שרים שמונה לעניין הזה

יואב סגלוביץ':  מונה פרויקטור, במקרה הזה אני, לטפל בעניין הזה

יואב סגלוביץ':  שום דבר מזה לא קרה, מה שכן קרה, מינו את האדם הכי פחות מתאים

יואב סגלוביץ':  באותה תחרות שנתניהו ניהל מי הכי פחות מתאים לכל תפקיד, במקום הראשון היה איתמר בן גביר

יואב סגלוביץ':  עבריין מורשע, שם אותו במקום הכי רגיש במדינת ישראל, וכולנו רואים את התוצאות

יואב סגלוביץ':      ואיתמר בן גביר לא מעניין אותי, מה שמעניין אותי זה המצב שבו המדינה נמצאת

יואב סגלוביץ':  מה שמעניין אותי שראש הממשלה לא בתמונה, לכן אני מנצל את ההזדמנות הזאת, כי זאת כיכר העיר, להגיד לממשלה גם פה, ואני פונה גם אליך, מאחר שעשיתי את זה לא בפעם הראשונה, חברי פינדרוס: יש אחריות לממשלה ויש אחריות לקואליציה, מעבר לסיפורים של ימין ושמאל וכל הקשקושים הרגילים

יואב סגלוביץ':  אנשים נרצחים, והממשלה לא עושה דבר וחצי דבר

יואב סגלוביץ':      ראש הממשלה שותק, ראשי הקואליציה שותקים, ואיתמר בן גביר משתולל

יואב סגלוביץ':   איש חסר כישורים, מטורלל ובלתי כשיר מנהל את ביטחון הפנים של מדינת ישראל, והדבר הזה צריך להדיר שינה מעיניכם, לא רק מעיניי

יואב סגלוביץ':  וזאת המציאות הכואבת שנמצאים בה

יואב סגלוביץ':  אנשים נרצחים ולא עושים כלום

יואב סגלוביץ':      גם כשאני הייתי בתפקיד עם בר-לב, לרגע אחד לא אמרתי שאפשר לשנות דברים ביום, אבל מה לעשות שלראשונה מאז 2014 הייתה ירידה של 16% במספר הנרצחים בשנת 2022, הייתה ירידה של 30% באירועי הירי

יואב סגלוביץ':  כל זה פשוט קרה

יואב סגלוביץ':  הוא קרה רק בגלל דבר אחד, כי הפוליטיקה יצאה מהאירוע, והלייקים לא היו חלק מהסיפור

יואב סגלוביץ':      זה היה סיפור שהוא סיפור חברתי שצריך לטפל בו, ולכן אני גם פונה אליך באופן אישי, גם כחבר כנסת, גם כיושב-ראש של הוועדה כרגע, להעלות את הנושא הזה בישיבות הקואליציה

יואב סגלוביץ':  צריך להפקיע את הטיפול מסוכן הכאוס הזה, שראש הממשלה מינה אותו, ולשים מישהו מתאים במקומו

יואב סגלוביץ':  זה יותר מדי חשוב לכולנו

יואב סגלוביץ':  תודה רבה

יצחק פינדרוס: תודה רבה

יצחק פינדרוס:  יש לי מה לומר בעניין הזה, ואני עוסק בעניין הזה הרבה, ואתה יודע את זה

יצחק פינדרוס:  אני עוסק בזה המון, אבל מכיוון שהדיון שלנו כרגע הוא בחוק ההסדרים במרכז לגביית קנסות, אז אנחנו ניכנס לדיון

יצחק פינדרוס:  אני מבקש מהיועץ המשפטי לוועדה, מעו"ד אלעזר שטרן להקריא מה השתנה מהנוסח שנשלח לכם

יצחק פינדרוס:  אני מבין, חברי האופוזיציה, שזה במסגרת סיכום שאתם מכירים

יצחק פינדרוס:  עו"ד אלעזר שטרן

אלעזר שטרן: אני אקרא את הנוסח המעודכן שהופץ לכם אתמול, אסביר את התיקונים בקצרה, כולל עוד תיקון שניים קטנים שנעשו ממש הבוקר

אלעזר שטרן:          זה התיקון שנותן מענה למה שנאמר בדיון הקודם על ידי יושב-ראש הוועדה ועל ידי חבר הכנסת קריב, שברגע שהחוב עובר למרכז לגביית קנסות, הוא לא ייגבה יותר באמצעות פקודת המסים (גבייה)

אלעזר שטרן:      זה נותן מענה לנקודה אחרת שעלתה בדיון בוועדה, שלא מבטלים את דרישת התשלום הראשונה, את הדואר הרגיל, אלא מאחדים את הדואר הרגיל ואת הדואר הרשום לפעם אחת

אלעזר שטרן:  מצד אחד מקצרים 30 ימים, ומצד שני לא מוותרים על השליחה בדואר רגיל

אלעזר שטרן:      הסיפא לגבי הנושא של הסדר הטיעון תימחק, היא לא תיכלל בנוסח הסופי

אלעזר שטרן:          גם פה עניין הסדר הטיעון יצא החוצה

אלעזר שטרן:          זה ההסדר שנותן מענה לחוסר הנחת שהביע יושב-ראש הוועדה בדיון הקודם לעניין של תחליף המצאה על ידי מנהל המרכז ולא על ידי רשם

אלעזר שטרן:  הוחלט שהאפשרות להשאיר תחליף המצאה על ידי מנהל המרכז ולא על ידי הרשם תהיה רק בתסריט מאוד מאוד ספציפי, שבו ברור לנו שהחייב מודע לקיומו של החוב, וזה כשהחייב נכח בזמן שניתן גזר הדין נגדו, ומודע לזה שהוטל עליו קנס על ידי בית המשפט, כך שהוא מודע לקיומו של החוב

טלי גוטליב: עמדתי קצת אחרת מהוועדה, אבל אני גוזרת על עצמי ברמה של משמעת קואליציונית ממילא להצביע פה בעניין הזה

טלי גוטליב:  אני רק אומרת פה, בכלל באופן עקרוני, התקבל דוח מבקר מדינה חמור מאוד על המרכז לגביית קנסות, עם יחס מאוד מאוד קשה לאזרחים, עם דרקוניות בהתנהלות של המרכז לגביית קנסות, צריך לשים את זה רגע על השולחן

טלי גוטליב:  לפעמים מה שנקרא "דווקנות בחוסר שיקול דעת", לא משנה גובה החוב, לא משנה מי החייב, לא משנה מה אנחנו מטילים עליו, זו התנהלות מאוד מאוד מורכבת, כך עלה מדוח מבקר המדינה באשר למרכז לגביית קנסות, ולכן אני שמה את הדברים על השולחן

טלי גוטליב:  בסופו של דבר אנחנו דואגים גם לעם ישראל, אני מבינה את הצורך לגבות ואת הצורך לחזק את הקופה הציבורית, אבל עם כל הכבוד - - -     

יצחק פינדרוס: עשו פה כמה תיקונים

טלי גוטליב: זאת דעתי

טלי גוטליב:  אני ממילא מצביעה בהתאם למשמעת קואליציונית ולא מתווכחת על העניין הזה, אבל שיהיה ברור שדוח מבקר המדינה לא חסך ביקורת מאוד מאוד עניינית מהמרכז לגביית קנסות

טלי גוטליב:      באשר לגזר דין שמטיל קנס, אני חייבת לומר שמשהו אחד חסר לי

טלי גוטליב:  יש חלף קנס, חלף מאסר

טלי גוטליב:  ברגע שהמרכז לגביית קנסות לא שוקל את זה במניין שיקוליו, הרי בדרך כלל בתיקים פליליים, כשניתנים קנסות, שזה החלק שאתה מדבר עליו, נגיד ניתן קנס 1,000 שקל או עשרה ימי מאסר תמורתו, ופה צריך לראות איך אנחנו פונים אל בעל החוב, כשהוא עדיין במאסר, ומאפשרים לו את חלף המאסר, ואז בדרך כלל יש פה חסר בהעברת האינפורמציה הזאת

טלי גוטליב:  זה משהו שאתם חייבים לדעת, צריך לאפשר לעשות את זה בצורה מאוד מאוד מסודרת, כי יש המון תקלות בעניין הזה

טלי גוטליב:  אני אומרת את זה בתור סנגורית לשעבר

טלי גוטליב:  בחוק זה לא רשום, אבל חייבים לשים את זה על השולחן, כי אין גזר דין שניתן קנס בלי חלף מאסר לצדו

דורון תשתית: כבודו, אני אוכל להתייחס?     

יצחק פינדרוס: תסיים את ההקראה ואנחנו נתייחס

יצחק פינדרוס:  אני אומר בכנות, אני ממלא-מקום, אם הגיעו להסכמות, אני לא פותח את זה עכשיו מחדש

טלי גוטליב: בדיוק

טלי גוטליב:  כפי שאמרתי, הערתי, אבל אני גוזרת על עצמי - - -     

יצחק פינדרוס: דרך אגב, אני מסכים איתך, אני גם הערתי את זה בדיון הטרום-טרום קודם

יצחק פינדרוס:  אמרתי את זה, אני מכיר את זה, יודע

טלי גוטליב: זו הסכמה עם האופוזיציה

דורון תשתית: אדוני, רק ביקשתי להתייחס להערות לגבי דוח מבקר המדינה

טלי גוטליב: זה לא קשור להקראה

יצחק פינדרוס: אם היינו פותחים את זה לדיון, תאמין לי שגם לי יש הרבה מה להתייחס

אלעזר שטרן: וכאן יש שתי תוספות: תוספת רביעית ותוספת חמישית

אלעזר שטרן:  אני לא אקרא את כל הרשימה הארוכה של החוקים, אני רק אציין את התיקונים שנעשו

אלעזר שטרן:  פסקאות (ו) ו-(י), חוק כלי ירייה, חוק החשמל, פסקה (כב) ו-(כה), פקודת הטלגרף, חוק שירותי תיירות, ופסקה (מ), חוק העובדים הסוציאליים – נמחקו מהרשימה

אלעזר שטרן:  זו כל הרשימה שהוועדה דיברה עליה בדיון הקודם, של אגרות המקצוע למיניהן

אלעזר שטרן:  אליה גם נוספו שתי אגרות, שזה מה שאצלכם מסומן (מג) ו-(מד) – המספור טיפה ישתנה – חוק הסדרת העיסוק במקצועות הבריאות, התשס"ח-2008 ופקודת ההסגר [נוסח חדש], התשמ"א-1981

אלעזר שטרן:      אותו דבר בתוספת החמישית

אלעזר שטרן:  אני לא אקרא

אלעזר שטרן:  יש ארבע תוספות, שלוש שלפניכם: חוק הפסיכולוגיה, פקודת הרוקחים, חוק להסדרת העיסוק במקצועות הבריאות וחוק המהנדסים והאדריכלים

אלעזר שטרן:  זו התוספת החמישית

אלעזר שטרן:      אני אקרא את סעיף 4

יצחק פינדרוס: תודה רבה

יצחק פינדרוס:  אני רוצה להתייחס לפני שאנחנו ממשיכים

יצחק פינדרוס:  אני רוצה להגיד לך וזה גם מופנה לטלי, אני אומר את זה כמי שנמצא פה הרבה בעבודה, אני חושב שצריך להתקיים פה דיון על דוח מבקר המדינה, צריך להתקיים פה דיון רחב על העניין הזה

יצחק פינדרוס:  כמו שאמרת, את מכירה את זה כסנגורית, אני מניח שהסנגוריה הציבורית מכירה את זה

יצחק פינדרוס:  אני העליתי את זה כאן הרבה לפני דוח מבקר המדינה, אם את זוכרת, בדיון הראשון שהיה בנושא של נתינת סמכויות למרכז לגביית קנסות, העליתי את הנושא הזה

יצחק פינדרוס:  אני חושב שצריך לקיים על זה דיון בנפרד

יצחק פינדרוס:       אני לא בטוח שעכשיו, בפרט שפה הורידו חלק מהדברים, הוסיפו חלק מהדברים

יצחק פינדרוס:  אני מסכים שהאויב של הטוב, הוא הטוב יותר

יצחק פינדרוס:  אני חושב שצריך לקיים על זה דיון, אבל אני מציע לא להיכנס לזה עכשיו, כי לכולנו, תאמין לי שלכולנו יש הרבה מה לומר בעניין הזה

יצחק פינדרוס:  התחילה עם זה טלי, אני אמרתי את זה, לך יש מה להוסיף, ואני מאמין שלמרכז לגביית קנסות יהיה מה להעיר על דוח מבקר המדינה, אני בטוח

יצחק פינדרוס:  אנחנו נפתח פה דיון ונוכל לנהל אותו בעזרת השם ונגיע לחוק ההסדרים, אנחנו מכירים את זה מוועדת הכספים, אנחנו עושים דיונים כאלה לאורך הלילות

יצחק פינדרוס:  אני מציע שנישאר בדבר הזה

מורן כרמון: אפשר בבקשה? לא היינו חלק מהדיון המקדים ונרצה לומר משהו לעניין התיקון

יצחק פינדרוס: בקצרה, ואני אעבור להצבעה

טלי גוטליב: כי זה מוסכם, מוסכם גם על האופוזיציה

יצחק פינדרוס: נעשה את זה בקצרה ונעבור להצבעה

מורן כרמון: נרצה בכל זאת להגיד משהו כי לא היינו חלק מהדיון

מורן כרמון:  אני ראשת התחום הכלכלי בסנגוריה הציבורית

מורן כרמון:  התיקון שנערך ביחס לדיון הקודם שהיה בהצעה הזאת הוריד את כל התאגידים, את כל בעלי המקצועות שזקוקים לרישיון, כל הגורמים היותר מתוחכמים, מחזקת הידיעה לצורך תחליף המצאה על ידי המרכז ללא צורך לפנות לרשם, והשאיר בחזקת ידיעה רק את הנאשמים בפלילי, בקנסות הפליליים

מורן כרמון:  דווקא את הגורמים המוחלשים האלה שבמעמד גזר הדין שלהם שומעים שיש קנס, ורק הם אמורים להבין, להפנים ולעבד את הדבר הזה, כאשר כבר למעלה משנה אנחנו לא נמצאים במציאות שהיינו בה קודם, שאפשר היה לגשת למזכירות בית המשפט בתום הדיון ולקבל שובר לתשלום

מורן כרמון:  הדבר הזה נפסק לפני שנה

מורן כרמון:  כלומר, יש איזה ידיעה עמומה, פילוסופית, ללא action items, ללא שובר לתשלום, שמגיע מתישהו בהמשך, או לא יגיע, אבל אז אנחנו נסתפק בתחליף המצאה

מורן כרמון:  וכמו שנאמר פה בצדק רב, כל הדבר הזה יכול להוות בסיס להפעלה של מאסר חלף קנס, שזו סנקציה שלא קיימת בעניינו של אף חוב אחר במרכז לגביית קנסות, רק בקנסות פליליים, ודווקא לגבי האוכלוסייה המאוד מאוד ספציפית הזאת, שמלכתחילה מוחלשת וסובלת מכל כך הרבה בעיות, ולא בהכרח מבינה במעמד גזר הדין שום דבר לגבי הקנס, וחשופה למאסר חלף קנס – דווקא את האוכלוסייה הזאת השארנו מכל האוכלוסיות המתוחכמות, שהחובות שלהן נגבים במרכז לגביית קנסות, חשופה בצריח לתחליף המצאה, שהוא בעצם לא המצאה אמיתית

מורן כרמון:  אנחנו רואים בזה בעיה מאוד גדולה, והייתי חייבת לומר את הדבר הזה

יצחק פינדרוס: אתם רוצים להתייחס לזה?     

דורון תשתית: אני מנהל המרכז

דורון תשתית:  שני עניינים

דורון תשתית:  דבר אחד, לגבי חלף מאסר, גם אנחנו מאוד רגישים לנושא הזה, ואתם יודעים שאנחנו מפעילים אותו במשורה

דורון תשתית:  חלה הלכת בית המשפט העליון - - -     

יצחק פינדרוס: אני רוצה שתתייחס למה שהיא שאלה

יצחק פינדרוס:  איך הבן אדם מודע לזה? איך הוא מודע לזה אם הוא לא מקבל שובר, הוא לא מקבל ידיעה?     

דורון תשתית: אני אענה

דורון תשתית:  בגזר הדין כתוב שהמרכז לגביית קנסות הוא אחראי לגבות את זה, והעניין של השוברים הוא דווקא הטבה, מכיוון שעד עכשיו חלקם לא שילמו, כי השוברים לא הגיעו בדואר

דורון תשתית:  היום הכול מכוון ואפשר לשלם בהרבה אמצעים

יצחק פינדרוס: איך הוא מקבל ידיעה?     

דורון תשתית: בבית המשפט

דורון תשתית:  השופט אומר לו במעמד גזר הדין שחלה עליו החובה לשלם, והתשלום הוא באמצעות המרכז

דורון תשתית:  זה גם מופיע בתחתית של גזר הדין

ענת הר אבן: נותנים לו הודעת מזכירות

דורון תשתית: גם הודעת מזכירות ובחלק מהמקרים גם ניתנת לו איגרת עד שנחליט לעצור

דורון תשתית:      לגבי המעצר אני חייב לציין שחלה הלכת גוסקוב, לא עוצרים בן אדם לפני שמודיעים לו ונותנים לו - - -     

יצחק פינדרוס: היא אומרת הפוך, לתת לו אפשרות

יצחק פינדרוס:  היא אמרה בדיוק הפוך

יצחק פינדרוס:  היא אמרה להודיע לו: אדוני, יש לך חוב של 1,000 שקל, יש לך אפשרות לקבל מאסר כרגע, אתה יכול להאריך את המאסר שלך - - -     

דורון תשתית: רק להבהיר, אדוני, הפעלת פקודת מאסר חלף קנס לפי הלכת גוסקוב חייבת מסירה מלאה, ולכן היא מחוץ לסיפור הזה

דורון תשתית:  כדי להפעיל את זה אני חייב הודעה מלאה

טלי גוטליב: למה לא בכלא? למה שלא נעשה את זה פרקטית בכלא?     

דורון תשתית: גם בכלא

טלי גוטליב: לפני שהוא משתחרר

טלי גוטליב:  אם יש לו עשרה ימים, הוא מעדיף לרצות

ענת הר אבן: חברת הכנסת, היום יש לנו ממשק עם שב"ס

ענת הר אבן:  זה משהו יחסית חדש, אבל הוא קיים, והיום כל האסירים שיושבים בכלא מקבלים את ההודעות על קיומו של הקנס ישר לכלא

דורון תשתית: בתוך התחומים ולתאים, לא דרך קצין אסירים

דורון תשתית:  שיפרנו את התהליך

יצחק פינדרוס: תודה

דורון תשתית: רק, אדוני, עוד התייחסות אחת לדברים של חברתי

דורון תשתית:  דווקא תאגידים, מצבם מורע, כי בתאגידים אנחנו יכולים לפי החוק להדביק בכתובת מרשם התאגידים, וזו מסירה כדין, אנחנו לא צריכים את חלף ההמצאה במקרה שלהם, אז מצבם דווקא פחות מאשר אזרח רגיל

דורון תשתית:      ואזרח רגיל, אני רק אסבר את האוזן, רק כאשר הוא נוכח בגזר דין – זאת ההצעה שלנו – כשהוא נוכח ויודע, ויש לו אפשרות לפנות, וגם קיבל דרישה ראשונה ושנייה, זה לא חל במקום הדרישות

דורון תשתית:  כל ההליך נעשה כלפיו, אבל לא צלח

יצחק פינדרוס: תודה

יצחק פינדרוס:  אנחנו נעבור להצבעה?     

אלעזר שטרן: כן

אלעזר שטרן:  יש לנו ארבעה קבצים של הסתייגויות שהגיעו, של העבודה, של יש עתיד, של ישראל ביתנו ושל חד"ש-תע"ל

יצחק פינדרוס: ארז, רצית להתייחס, ואנחנו נעבור להצבעה על ההסתייגויות

ארז מלול: בוקר טוב, כמו שאמרה טלי, יש הסכמה קואליציונית וגם עם האופוזיציה, לכן זה לא דיון אם לשנות או להצביע, אבל אני אגיד נקודה

ארז מלול:  אף אחד לא רוצה לעזור למתחמקי חוב או לא לשלם, כולנו במטרה אחת, כדי שאנשים ישלמו את חובם, הכסף גם הולך למטרות טובות

ארז מלול:      רק שעוד פעם אני מקריא לכם את דברי השופט גדעון גינת מבית המשפט המחוזי בחיפה בעתירה מינהלית באותו נושא

ארז מלול:  הוא אומר שלאחר חקיקת חוק-יסוד: כבוד האדם וחירותו, צריך לפרש את כל ההליכים בפרשנות מצמצמת

ארז מלול:  להגיע לחייב זה דבר הכרחי, לדאוג שזה יגיע

ארז מלול:  אם יש אופציה לוודא את זה, צריך לוודא

ארז מלול:  שהחייב לא יעמוד מול שוקת שבורה, ואז לחפש וריביות, ועד שמגיעים אליו יש בינתיים ריביות ופיגורים

ארז מלול:  איך אמרה מורן? מדובר בציבור מוחלש

ארז מלול:  לפקיד הגבייה יש הרבה שיקול דעת, הוא לא טכנוקרט, אז להפעיל את שיקול הדעת במידה, במשורה

ארז מלול:  לכל אחד יש קרוב או שהוא נתקע בבעיות שלא באשמתו

ארז מלול:  חבל, אנחנו לא צריכים להטביע אותו יותר, אנחנו צריכים לעזור לו לצאת מהמים

ארז מלול:      כבוד האדם וחירותו זאת זכות בסיסית, זכות יסודית, יהודית – הכול

ארז מלול:  אתם חייבים בנוהל לתת בכל פעם את ההרגשה הזאת

ארז מלול:  הייתי עורך דין, הייתי מגיע להוצאה לפועל, ההתמחות שלי הייתה בהוצאה לפועל בתל אביב, לא בהוצאה לפועל, במשרד שמתעסק עם הוצאה לפועל, וראיתי מה שהם עוברים וכל הסבל

ארז מלול:  ההליכים האלה הם הליכים נוראיים

ארז מלול:  צריכים להכניס קצת נשמה בעניין הזה

יצחק פינדרוס: תודה רבה

יצחק פינדרוס:  אנחנו נעבור להצבעה על ההסתייגויות

גלעד קריב: אדוני, אנחנו מברכים על הסיכומים שהושגו, שמצמצמים את תחולת החוק

יצחק פינדרוס: גם אני מברך על זה

גלעד קריב: אני מציע שנעשה הצבעה אחת מרוכזת על ההסתייגויות, ואז ניגש להצבעה

יצחק פינדרוס: בסדר גמור

יצחק פינדרוס:  מי בעד ההסתייגויות? מי נגד?     

יצחק פינדרוס: לא אושרו

יצחק פינדרוס: ההסתייגויות יועברו למליאה

יצחק פינדרוס:  אנחנו נצביע על נוסח החוק עם התיקונים שקרא עו"ד אלעזר שטרן

אלעזר שטרן: כל ההסתייגויות נדחו, ויועברו למליאה

יצחק פינדרוס: נדחו ויועברו למליאה

יצחק פינדרוס:  אנחנו נצביע בעד הנוסח, כפי שהקריא עו"ד אלעזר שטרן, עם התיקונים שהוכנסו

יצחק פינדרוס:  מי בעד? מי נגד? מי נמנע?      

יצחק פינדרוס: אושרה

יצחק פינדרוס: ההצעה אושרה לקריאה השנייה והשלישית למליאה

יצחק פינדרוס:  תודה רבה

גלעד קריב: אני מציע שתכריז רביזיה ליתר ביטחון

גלעד קריב:  אנחנו לא נבקש

יצחק פינדרוס: אני אבקש רביזיה

יצחק פינדרוס:  תודה רבה

יצחק פינדרוס:  הישיבה נעולה כרגע